

**ДОКЛАД НА КОМИСИЯТА**

**ЗА РАБОТАТА НА КОМИТЕТИТЕ ПРЕЗ 2014 ГОДИНА**

Съгласно член 10, параграф 2 от Регламент (ЕС) № 182/2011 за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (наричан по-нататък „Регламент относно комитологията“)[[1]](#footnote-1) Комисията представя годишен доклад за работата на комитетите през 2014 г.

Докладът съдържа преглед на развитията в системата на комитологията през 2014 г. и резюме на дейностите на комитетите. Той е придружен от работен документ на службите на Комисията, съдържащ подробна статистика за работата на отделните комитети.

**1.** **Преглед на развитията в системата на комитология през 2014 г.**

**1.1** **Общо развитие**

Както бе описано в доклада за 2013 г.[[2]](#footnote-2), всички процедури по комитология, предвидени в „старото“ Решение относно комитологията[[3]](#footnote-3), с изключение на процедурата по регулиране с контрол (ПРК), бяха автоматично адаптирани към новите процедури по комитология, предвидени в Регламента относно комитологията.

Следователно през 2014 г. комитетите по комитология функционираха съгласно процедурите, определени в Регламента относно комитологията, а именно по консултиране (член 4) и по разглеждане (член 5), както и съгласно ПРК, определена в член 5а от Решението относно комитологията.

В съответствие с изявлението[[4]](#footnote-4), направено при приемането на Регламента относно комитологията, че всички разпоредби за ПРК в съществуващи основни актове ще бъдат адаптирани към заложените в Договора критерии, след проведен през 2012 г. предварителен скрининг през 2013 г. Комисията прие три предложения[[5]](#footnote-5) за привеждане на общо 200 основни акта в съответствие с членове 290 и 291 от ДФЕС. През ноември 2014 г. в началото на новия си мандат и в рамките на прегледа на внесените законодателните предложения Комисията реши да оттегли тези предложения[[6]](#footnote-6) в очакване на резултата от бъдещите дискусии между институциите в контекста на Междуинституционалното споразумение за по-добро регулиране.

**1.2** **Развитие в съдебната практика**

С решението си по дело C-427/12, Комисия/Парламент и Съвет („делото за биоцидите“), на 18 март 2014 г. Съдът за първи път се произнесе по случай на разграничаване между делегирани актове и актове за изпълнение. С жалбата си по делото за биоцидите Европейската комисия поиска отмяната на разпоредба, предвиждаща приемането на мерки за определяне на таксите, дължими на Европейската агенция по химикалите, чрез актове за изпълнение. Според Комисията те следва да се определят в делегирани актове. Съдът отхвърли жалбата на Комисията като неоснователна. Въпреки че Съдът не постави под съмнение факта, че членове 290 и 291 от ДФЕС имат своите съответни приложни полета, той призна, че законодателят разполага с определена дискреционна власт, когато решава да предостави на Комисията делегирано правомощие съгласно член 290, параграф 1 от ДФЕС или изпълнително правомощие съгласно член 291, параграф 2 от ДФЕС. Вследствие на това Съдът постанови, че съдебният контрол се свежда до явни грешки.

В своето решение от 15 октомври 2014 г. по дело C-65/13, Европейски парламент/Европейска комисия (дело EURES), Съдът отхвърли жалбата на Парламента за отмяна на Решение за изпълнение 2012/733/ЕС предвид факта, че Комисията не е превишила изпълнителните си правомощия.

**2.** **Преглед на дейностите**

**2.1** **Брой на комитетите и на заседанията**

Важно е да се прави разлика между комитетите в рамките на процедурата по комитология, от една страна, и други структури, по-специално „експертните групи“, създадени от самата Комисия, от друга страна. Тези групи предоставят експертни познания на Комисията[[7]](#footnote-7) при изготвянето и изпълнението на политиките, както и на делегираните актове, докато комитетите в рамките на процедурата по комитология подпомагат Комисията при упражняването на изпълнителните правомощия, които са ѝ предоставени с основни правни актове. Настоящият доклад е посветен изключително на комитетите в рамките на процедурата по комитология. Броят на действащите комитети по комитология в периода 1 януари 2014 г. — 1 януари 2015 г. бе изчислен по сектор на дейност (вж. таблица I). С цел да се даде възможност за сравнение са дадени и данните за предходната година (към 31 декември 2013 г.). Подразделенията и конфигурациите не са отчетени отделно, тъй като принадлежат към даден основен комитет.

**ТАБЛИЦА I — Общ брой на комитетите (2014 г.—2015 г.)**

|  |  |  |
| --- | --- | --- |
| **Сектор на политиката** | **2014 г.—2015 г.** | **2013 г.** |
| **Земеделие и развитие на селските райони (AGRI)** | 18 | 20 |
| **Бюджет (BUDG)** | 2 | 2 |
| **Действия по климата (CLIMA)** | 5 | 4 |
| **Съобщителни мрежи, съдържание и технологии (CNECT)** | 6 | 6 |
| **Икономически и финансови въпроси (ECFIN)** | 1 | 2 |
| **Образование и култура (EAC)** | 5 | 8 |
| **Трудова заетост, социални въпроси и приобщаване (EMPL)** | 4 | 4 |
| **Енергетика (ENER)** | 15 | 18 |
| **Околна среда (ENV)** | 31 | 33 |
| **Европейска служба за борба с измамите (OLAF)** | 1 | 1 |
| **Евростат (ESTAT)** | 7 | 7 |
| **Финансова стабилност, финансови услуги и съюз на капиталовите пазари (FISMA)** | 9 | 15 |
| **Здравеопазване и безопасност на храните (SANTE)** | 21 | 26 |
| **Хуманитарна помощ и гражданска защита (ECHO)** | 2 | 3 |
| **Информатика (DIGIT)** | 1 | 1 |
| **Вътрешен пазар, промишленост, предприемачество и МСП (GROW)** | 44 | 33 |
| **Международно сътрудничество и развитие (DEVCO)** | 5 | 6 |
| **Правосъдие и потребители (JUST)** | 20 | 17 |
| **Морско дело и рибарство (MARE)** | 4 | 4 |
| **Миграция и вътрешни работи (HOME)** | 14 | 13 |
| **Мобилност и транспорт (MOVE)** | 30 | 32 |
| **Политика за съседство и преговори за разширяване (NEAR)** | 3 | 4 |
| **Регионална и селищна политика (REGIO)** | 1 | 2 |
| **Научни изследвания и иновации (RTD)** | 5 | 8 |
| **Генерален секретариат (SG)** | 3\* | 2\* |
| **Служба за инструментите в областта на външната политика (FPI)** | 4 | 4 |
| **Данъчно облагане и митнически съюз (TAXUD)** | 11 | 13 |
| **Търговия (TRADE)** | 15 | 13 |
| **ОБЩО:** | **287** | **301** |

\* *Включително апелативния комитет (за нуждите на регистъра на комитологията апелативният комитет е регистриран като комитет, за когото отговорната служба е Генералният секретариат; в практиката той се управлява от всички засегнати служби).*

През 2014 г. комитетите по комитология можеха като цяло да се класифицират според вида на процедурата, по реда на която осъществяваха дейността си (процедура по консултиране, процедура по разглеждане, процедура по регулиране с контрол — вж. таблица II). Някои комитети, които прилагаха повече от една процедура, бяха отделени от комитетите, извършващи дейност съгласно една-единствена процедура.

**ТАБЛИЦА II — Брой на комитетите по процедури (2014 г.)**

|  |  |  |  |  |  |
| --- | --- | --- | --- | --- | --- |
|  | **Вид на процедурата** | | | |  |
| **Консултиране** | **Разглеждане** | **Регулиране с контрол** | **Работи, следвайки няколко процедури** | **ОБЩО:** |
| **AGRI** | 0 | 12 | 0 | 6 | 18 |
| **BUDG** | 1 | 1 | 0 | 0 | 2 |
| **CLIMA** | 0 | 1 | 0 | 4 | 5 |
| **CNECT** | 0 | 2 | 0 | 4 | 6 |
| **DEVCO** | 0 | 2 | 0 | 3 | 5 |
| **DIGIT** | 0 | 1 | 0 | 0 | 1 |
| **EAC** | 0 | 1 | 0 | 4 | 5 |
| **ECFIN** | 0 | 0 | 0 | 1 | 1 |
| **ECHO** | 0 | 1 | 0 | 1 | 2 |
| **EMPL** | 0 | 0 | 0 | 4 | 4 |
| **ENER** | 3 | 5 | 1 | 6 | 15 |
| **ENV** | 0 | 6 | 5 | 20 | 31 |
| **ESTAT** | 0 | 2 | 0 | 5 | 7 |
| **FISMA** | 0 | 2 | 2 | 5 | 9 |
| **FPI** | 0 | 3 | 0 | 1 | 4 |
| **GROW** | 7 | 9 | 5 | 23 | 44 |
| **HOME** | 2 | 6 | 0 | 6 | 14 |
| **JUST** | 5 | 6 | 5 | 4 | 20 |
| **MARE** | 0 | 3 | 0 | 1 | 4 |
| **MOVE** | 3 | 7 | 3 | 17 | 30 |
| **NEAR** | 1 | 1 | 0 | 1 | 3 |
| **OLAF** | 0 | 0 | 1 | 0 | 1 |
| **REGIO** | 0 | 0 | 0 | 1 | 1 |
| **RTD** | 0 | 4 | 0 | 1 | 5 |
| **SANTE** | 0 | 10 | 0 | 11 | 21 |
| **SG** | 0 | 3\* | 0 | 0 | 3\* |
| **TAXUD** | 1 | 9 | 0 | 1 | 11 |
| **TRADE** | 2 | 6 | 0 | 7 | 15 |
| **ОБЩО:** | **25** | **103** | **22** | **137** | **287** |

\* *Включително апелативния комитет.*

Броят на комитетите не е единственият показател за дейността на равнище комитология. *Броят на заседанията*, които са били проведени, както и *броят на писмените процедури[[8]](#footnote-8)*, използвани през 2014 г., също отразяват интензивността на работата като цяло, както на секторно равнище, така и в отделните комитети (таблица III).

**ТАБЛИЦА III — Брой на заседанията и на писмените процедури (2014 г.)**

|  |  |  |  |  |  |
| --- | --- | --- | --- | --- | --- |
|  | **Брой на комитетите** | **Заседания** | | **Писмени процедури** | |
| **2014 г.** | **2013 г.** | **2014 г.** | **2013 г.** |
| **AGRI** | 18 | 140 | 132 | 8 | 3 |
| **BUDG** | 2 | 4 | 6 | 2 | 1 |
| **CLIMA** | 5 | 12 | 13 | 1 | 3 |
| **CNECT** | 6 | 11 | 16 | 10 | 12 |
| **DEVCO** | 5 | 16 | 20 | 12 | 48 |
| **DIGIT** | 1 | 2 | 2 | 0 | 0 |
| **EAC** | 5 | 6 | 9 | 6 | 59 |
| **ECFIN** | 1 | 5 | 0 | 0 | 0 |
| **ECHO** | 2 | 9 | 5 | 3 | 5 |
| **EMPL** | 4 | 4 | 2 | 7 | 15 |
| **ENER** | 15 | 20 | 33 | 7 | 2 |
| **ENV** | 31 | 38 | 42 | 12 | 18 |
| **ESTAT** | 7 | 8 | 12 | 6 | 4 |
| **FISMA** | 9 | 7 | 9 | 7 | 6 |
| **FPI** | 4 | 5 | 4 | 2 | 7 |
| **GROW** | 44 | 60 | 56 | 24 | 29 |
| **HOME** | 14 | 28 | 21 | 40 | 15 |
| **JUST** | 20 | 10 | 4 | 12 | 11 |
| **MARE** | 4 | 9 | 8 | 2 | 15 |
| **MOVE** | 30 | 64 | 52 | 23 | 16 |
| **NEAR** | 3 | 12 | 4 | 20 | 10 |
| **OLAF** | 1 | 2 | 2 | 0 | 0 |
| **REGIO** | 1 | 10 | 7 | 4 | 3 |
| **RTD** | 5 | 52 | 23 | 131 | 240 |
| **SANTE** | 21 | 122 | 127 | 506 | 403 |
| **SG** | 3 | 6\* | 7 | 0 | 0 |
| **TAXUD** | 11 | 89 | 81 | 25 | 32 |
| **TRADE** | 15 | 22 | 19 | 23 | 9 |
| **ОБЩО** | **287** | **773** | **716** | **893** | **966** |

*\* Включително 6 заседания на апелативния комитет.*

**2.2** **Брой на становищата и на актовете/мерките за изпълнение**

Както винаги, така и в настоящия доклад се посочва общият брой на официалните становища, дадени от комитетите, и на последвалите *актове/мерки за изпълнение*, приети от Комисията[[9]](#footnote-9). Чрез тези данни се измерват количествено осезаемите „резултати“ от работата на комитетите (вж. Таблица IV).

**ТАБЛИЦА IV — Брой на становищата и на приетите актове/мерки за изпълнение (2014 г.)**

|  |  |  |  |
| --- | --- | --- | --- |
|  | **Становища** | **Приети актове за изпълнение** | **Приети мерки съгласно ПРК** |
| **AGRI** | 141 | 135 | 2 |
| **BUDG** | 15 | 14 | 0 |
| **CLIMA** | 19 | 14 | 5 |
| **CNECT** | 21 | 20 | 0 |
| **DEVCO** | 86 | 84 | 0 |
| **DIGIT** | 1 | 1 | 0 |
| **EAC** | 28 | 9 | 0 |
| **ECFIN** | 5 | 5 | 0 |
| **ECHO** | 9 | 7 | 0 |
| **EMPL** | 7 | 3 | 0 |
| **ENER** | 14 | 4 | 4 |
| **ENV** | 38 | 16 | 19 |
| **ESTAT** | 17 | 6 | 10 |
| **FISMA** | 17 | 3 | 1 |
| **FPI** | 4 | 2 | 0 |
| **GROW** | 54 | 19 | 24 |
| **HOME** | 45 | 42 | 0 |
| **JUST** | 19 | 11 | 1 |
| **MARE** | 22 | 22 | 0 |
| **MOVE** | 93 | 44 | 32 |
| **NEAR** | 112 | 110 | 0 |
| **OLAF** | 0 | 0 | 0 |
| **REGIO** | 12 | 8 | 0 |
| **RTD** | 152 | 150 | 0 |
| **SANTE** | 799 | 695 | 67 |
| **SG** | 13\* | 2\* | 0 |
| **TAXUD** | 79 | 74 | 0 |
| **TRADE** | 67 | 63 | 0 |
| **ОБЩО** | **1 889** | **1 563** | **165** |

*\* Включително 13 становища, дадени от апелативния комитет, и 2 приети акта.*

**2.3** **Заседания на апелативния комитет**

През 2014 г. апелативният комитет е заседавал 6 пъти и е разгледал 13 проекта на актове за изпълнение (в областите на здравеопазването и политиката за потребителите, митниците и околната среда), за които е бил сезиран от Комисията. Апелативният комитет не е дал становище по 11 случая, а в 2 случая е дал положително становище. Комисията реши да приеме всички тези актове за изпълнение.

**2.4** **Използване на процедурата по регулиране с контрол (ПРК)**

Както бе посочено в раздел 1, процедурата по регулиране с контрол не беше засегната от реформата в областта на комитологията от 2011 г. Тази процедура не може повече да се използва в ново законодателство, но все още се среща в множество съществуващи основни актове и ще продължи да се прилага по силата на тези актове до привеждането им в съответствие. През 2014 г. съгласно ПРК бяха приети 165 мерки (вж. Таблица V). Правото на вето е било упражнено в един случай (ГД „Здравеопазване и безопасност на храните“). За сравнение, през 2013 г. това право е било упражнено веднъж.

**ТАБЛИЦА V — Брой на мерките, приети съгласно процедурата по регулиране с контрол (ПРК) (2014 г.)**

|  |  |  |  |
| --- | --- | --- | --- |
|  | **Приети мерки съгласно ПРК** | **Противопоставяне от страна на ЕП на приемането на проекти на мерки по реда на ПРК** | **Противопоставяне от страна на Съвета на приемането на проекти на мерки по реда на ПРК** |
| **AGRI** | 2 | 0 | 0 |
| **BUDG** | 0 | 0 | 0 |
| **CLIMA** | 5 | 0 | 0 |
| **CNECT** | 0 | 0 | 0 |
| **DEVCO** | 0 | 0 | 0 |
| **DIGIT** | 0 | 0 | 0 |
| **EAC** | 0 | 0 | 0 |
| **ECFIN** | 0 | 0 | 0 |
| **ECHO** | 0 | 0 | 0 |
| **EMPL** | 0 | 0 | 0 |
| **ENER** | 4 | 0 | 0 |
| **ENV** | 19 | 0 | 0 |
| **ESTAT** | 10 | 0 | 0 |
| **FISMA** | 1 | 0 | 0 |
| **FPI** | 0 | 0 | 0 |
| **GROW** | 24 | 0 | 0 |
| **HOME** | 0 | 0 | 0 |
| **JUST** | 1 | 0 | 0 |
| **MARE** | 0 | 0 | 0 |
| **MOVE** | 32 | 0 | 0 |
| **NEAR** | 0 | 0 | 0 |
| **OLAF** | 0 | 0 | 0 |
| **REGIO** | 0 | 0 | 0 |
| **RTD** | 0 | 0 | 0 |
| **SANTE** | 67 | 0 | 1 |
| **SG** | 0 | 0 | 0 |
| **TAXUD** | 0 | 0 | 0 |
| **TRADE** | 0 | 0 | 0 |
| **ОБЩО** | **165** | **0** | **1** |

**3.** **Подробна информация за дейностите на комитетите**

В работния документ, придружаващ настоящия доклад, е представена подробна информация за работата на отделните комитети през 2014 г., с разбивка въз основа на съответните заинтересовани дирекции на Комисията.

1. ОВ L 55, 28.2.2011 г., стр. 13. [↑](#footnote-ref-1)
2. Доклад на Комисията за работата на комитетите през 2013 г., COM(2014)572 final. [↑](#footnote-ref-2)
3. Решение 1999/468/ЕО на Съвета от 28 юни 1999 г. (ОВ L 184, 17.7.1999 г., стр. 23), изменено с Решение 2006/512/ЕО на Съвета (ОВ C 255, 21.10.2006 г., стр. 4). [↑](#footnote-ref-3)
4. Това изявление беше публикувано в Официален вестник заедно с Регламент (ЕС) № 182/2011 (ОВ L 55, 28.2.2011 г., стр. 19). [↑](#footnote-ref-4)
5. COM(2013) 451, 452 и 751. [↑](#footnote-ref-5)
6. ОВ C 80, 7.3.2015 г., стр. 17. [↑](#footnote-ref-6)
7. За повече подробности: <http://ec.europa.eu/transparency/regexpert/index.cfm?Lang=BG> [↑](#footnote-ref-7)
8. Гласуването в рамките на комитета може да стане на негово редовно заседание или, в надлежно обосновани случаи, по реда на писмена процедура, в съответствие с член 3, параграф 5 от Регламента относно комитологията. [↑](#footnote-ref-8)
9. Следва да се отбележи, че е възможно да има несъответствия между броя на становищата и този на актовете/мерките за изпълнение през дадена година. Причините за това са обяснени във въведението на придружаващия доклада работен документ на службите на Комисията. [↑](#footnote-ref-9)